stanford-oval/wikipedia huggingface dataset:
ניקול טרוסמן
ביוגרפיה

ניקול טרוסמן נולדה וגדלה בקריית ים, והחלה לשחק טניס שולחן בגיל צעיר. היא התאמנה ושיחקה במועדון המקומי.
טרוסמן השתתפה במספר תחרויות בינלאומיות והצליחה לזכות בהישגים מרשימים. בין הישגיה ניתן למנות את השתתפותה באליפויות אירופה, שם זכתה במספר מדליות. בשנת 2022 היא הייתה שותפה לזכייה במדליית הארד באליפות אירופה לקבוצות שנערכה בספרד, מה שהיווה נקודת שיא בקריירה שלה.
בישראל זכתה ניקול במספר אליפויות ישראל בטניס שולחן, ובכך ביססה את מעמדה כאחת השחקניות הבכירות בארץ. היא השתתפה במגוון תחרויות בארץ וזכתה במספר רב של מדליות.
חיים אישיים

טרוסמן היא סטודנטית במכללה האקדמית תל-חי, שם היא לומדת במסלול מיוחד לספורטאים מצטיינים. בנוסף לפעילותה כספורטאית, היא משקיעה מזמנה גם בפעילויות התנדבות בקהילה המקומית.
הישגים ותארים

| 0 | 1 | 2 | 3 |
| --- | --- | --- | --- |
| שנה | תחרות | מקום | מדליה |
| 2023 | אליפות ישראל בטניס שולחן | 1 | זהב |
| 2022 | אליפות אירופה לקבוצות (ספרד) | 3 | ארד |
| 2022 | אליפות ישראל בטניס שולחן | 1 | זהב |
| 2021 | אליפות ישראל בטניס שולחן | 1 | זהב |
| 2020 | אליפות ישראל בטניס שולחן | 2 | כסף |
| 2019 | אליפות אירופה לנוער (קרואטיה) | 4 | - |
| 2018 | אליפות ישראל בטניס שולחן | 1 | זהב |
| 2017 | אליפות ישראל בטניס שולחן | 1 | זהב |
| 2016 | אליפות ישראל בטניס שולחן | 1 | זהב |
| 2015 | אליפות אירופה לנוער (סלובקיה) | 2 | כסף |
הערות שוליים

↑  יצחק גולדשטיין, ניקול טרוסמן ממוצקין היא אלופת הארץ כבר 6 שנים בטניס שולחן. אז איך לא שמענו עליה?, באתר mynet‏ קריות, 24 במאי 2021
↑  ניקול טרוסמן, באתר ניהול תחרויות טניס השולחן בישראל
↑  ניקול טרוסמן מייצגת בכבוד את ישראל בזאגרב, באתר איגוד טניס השולחן בישראל
↑  נוער: 2 מדליות ארד לטרוסמן באליפות אירופה, באתר ערוץ הספורט, 21 ביולי 2014
↑  ניקול טרוסמן, באתר המכללה האקדמית תל-חי
נמל התעופה הבין-לאומי אל-עריש

נמל התעופה הבין-לאומי אל-עריש (בערבית: مطار العريش الدولي) הוא נמל תעופה הממוקם כחמישה ק"מ דרומית לאל-עריש, בסיני שבמצרים. נמל תעופה זה הוא הקרוב ביותר לרצועת עזה, והפך לנמל התעופה העיקרי של רצועת עזה לאחר שצה"ל הרס את נמל התעופה הבין-לאומי יאסר ערפאת.
בשנים האחרונות הנמל משמש בעיקר פלסטינים מרצועת עזה שטסים לג'דה בדרכם לחג' במכה.
חברות תעופה הפעילות בנמל

רויאל ג'ורדניאן (עמאן)
ערך זה הוא קצרמרבנושא שדות תעופה ובנושא מצרים. אתם מוזמנים לתרום לוויקיפדיה ו.
נבחרת מונקו בכדורגל

נבחרת מונקו בכדורגל היא נבחרת הכדורגל של מדינת מונקו. הנבחרת נשלטת על ידי התאחדות הכדורגל של מונקו. הנבחרת חברה בקוניפ"א אך אינה חברה בפיפ"א או באופ"א ולכן איננה מורשית להשתתף בגביע העולם בכדורגל או באליפות אירופה בכדורגל.
הנבחרת חברה בפדרציית הכדורגל של המדינות שאינן חברות בפיפ"א (קוניפ"א). בשנת 2006 הנבחרת הגיעה לגמר הגביע העולמי של ויוה, הטורניר החליפי לגביע העולמי של פיפ"א שמארגנת פדרציית הכדורגל של המדינות שאינן חברות בפיפ"א.
נחם אילן

| --- | --- |

 לידה:  1954 (בן 70 בערך) ישראל 
 ענף מדעי:  היסטוריה, ספרות
 עיסוק:  מרצה, עורך מדעי
 מקום לימודים:  האוניברסיטה העברית
 מנחה לדוקטורט:  חגי בן שמאי
 מוסדות:  אוניברסיטת תל אביב, יד יצחק בן-צבי, אוניברסיטת חיפה, מכון לנדר, מרכז יעקב הרצוג, טורו קולג', מכללת גבעת וושינגטון, אוניברסיטת בר-אילן, האקדמית חמדת.
 
נחם אילן (נולד ב-1954) הוא פרופסור אמריטוס במכללה האקדמית חמדת, חוקר היצירה היהודית בערבית יהודית בימי הביניים ובעת החדשה, מחברם של מספר ספרים ועשרות מאמרים.
ביוגרפיה

נחם אילן נולד ב-1954 ולמד במכון "כרם" - מכון לחינוך הומינסטי-יהודי, בשנים 1980–1999 למד לתואר ראשון, שני, ושלישי, באוניברסיטה העברית במסגרת החוג לשפה וספרות ערבית. את עבודת הגמר ועבודות הדוקטור שלו כתב בהנחיית פרופסור חגי בן-שמאי, נושא עבודת הדוקטור הוא: "רדיפת האמת' ו'דרך לרבים' – עיונים במשנת ר' ישראל ישראלי מטולדו".
בשנים 1978–1997 שירת כקצין בחיל המודיעין ביחידה 8200 ופרש בדרגת סגן אלוף.
נשוי לביתו של יהודה אריאל.
הוראה אקדמית

אילן החל בקריירה אקדמית כמורה מן החוץ בחוג לערבית באוניברסיטת תל אביב (1998-2001), לאחר מכן שימש כמורה מן החוץ בחוג המשולב למדעי היהדות באוניברסיטת בר-אילן (2002–2004), כמורה מן החוץ בחוג לערבית באוניברסיטת חיפה (2002–2003), כמרצה בטורו קולג' (2004), כמרצה במכון לנדר (2005–2014), כמרצה במכון שכטר (2009–2010), מאז 2019 מלמד במכללה האקדמית חמדת.
בהוראה לא אקדמית שימש כמורה במכון כרם (1997–2001), כמורה במכון מרכז הרצוג (1998), וכיועץ לתורה והדרכה במשטרת ישראל (2004–2005).
מנהל אקדמי

אילן שימש כמנהל אקדמי במספר מקומות כך בין השנים 1998–2001 במכון בן-צבי, החל מ-2006, במועצה האקדמית של מכון לנדר, והחל מ-2009 כחבר במועצה האקדמית של מכללת גבעת וושינגטון.
אילן שימש בתפקיד דיקן הפקולטה למדעי הרוח וראש תוכנית לתואר שני בתרבות יהודית המכללה האקדמית חמדת. בסוף אוגוסט 2023 פרש לגמלאות מההוראה במכללת חמדת ומתפקיד דיקן הפקולטה למדעי הרוח שם.
אילן עומד מאז 2008 בראש הקרן להנצחת קדושי קהיר.
כיווני מחקר

נחם אילן חוקר את היצירה היהודית בערבית-יהודית בימי הביניים ובעת החדשה, בתחום הלשוני, הספרותי, ההיסטורי וההגותי.
כך חקר את הספרות הערבית-יהודית, הפרשנית והדרשנית, בהקשר היהודי פנימי ובהקשר הכללי המוסלמי, את צורת העיבוד של ספרות זו אשר מיוסדת בעיקרה על דרשות בעל פה ולא בדרשות כתובות.
אילן גם חקר את הספרות הצופית היהודית, את תולדות יהודי מצרים וסודאן, וסוגיות שונות בתולדות הספרות היהודית במזרח.
פרסים

פרס על שם נחמיה אלוני מכון בן צבי, 1997.
פרס עמינח למחקר מורשת קהילות ישראל (2003).
פרס הצטיינות על שם ש"ד גויטיין מטעם המכון ללימודי אסיה ואפריקה באוניברסיטה העברית (1992).
אילן זכה במספר מלגות ממכונים שונים.
חיבוריו > ספרים שפיטים

פירוש מצח אהרן לר' אהרן גריש, יד בן צבי, ירושלים תשנ"ו.
פנקס הקהילה של יהודי סודאן, מכון בן צבי ירושלים תשס"ז.
בלב ובנפש יחד עם אליהו סמואל, הוצאת כרמל ירושלים תשע"ט.
נוה שלום : פירוש על תפסיר רב סעדיה גאון / מאת הרב עמרם קרח ; הקדים מבוא, ההדיר והעיר נחם אילן. ירושלים : מכון בן צבי לחקר קהילות ישראל במזרח, תשפ"ב.
חיבוריו > ספרים שפיטים בעריכתו

עין טובה – דו-שיח ופולמוס בתרבות ישראל, ספר יובל למלאת עי"ן שנים לטובה אילן, הוצאת הקיבוץ המאוחד, תשנ"ט, גרסה מקוונת של הספר (לבעלי הרשאה), באתר "כותר".
תרבות יהודית בעין הסערה: ספר יובל לכבוד יוסף אחיטוב, הקיבוץ המאוחד ומרכז יעקב הרצוג תשס"ב, (יחד עם אבי שגיא).
האסלאם ועולמות השזורים בו: ספר זיכרון לפרופ' חוה לצרוס יפה ז"ל, האוניברסיטה העברית בירושלים, מכון בן צבי ומוסד ביאליק, ירושלים תשס"ב.
יהודה רצהבי, מוטיבים שאולים בספרות ישראל, הוצאת אוניברסיטת בר-אילן, רמת גן תשס"ז.
'מצרים' (בסדרת קהילות ישראל במזרח במאות התשע עשרה והעשרים) הוצאת מכון בן צבי, והאוניברסיטה העברית, ירושלים תשס"ח.
מנחם בן ששון וירחמיאל ברודי, כתאב אלשהאדאת ואלותאיק: והוא ספר העדויות והשטרות לרבי סעדיה גאון, הוצאת האקדמיה הישראלית הלאומית למדעים, ירושלים תשע"ב.
דורש טוב לעמו הדרשן, הדרשה וספרות הדרוש בתרבות היהודית, יחד עם קימי קפלן וכרמי הורוביץ, מרכז זלמן שזר, ירושלים תשע"ג, גרסה מקוונת של הספר (לבעלי הרשאה), באתר "כותר".
כרמי שלי: מחקרים באגדה ובפרשנותה מוגשים לפרופסור כרמי הורוביץ, יחד עם מספר עורכים, טורו קולג', ניו יורק, 2012.
צרור החיים לרבי אברהם סבע: פירוש לפרקי אבות, יד בן צבי והאוניברסיטה העברית, ירושלים 2015.
חיבוריו > ספרים לא שפיטים בעריכתו

יהודה אריאל, דרכי אבות, ירושלים נהריה תשנ"ה.
יהודה אריאל, עוד סיפורי סבא, בית אל תשנ"ה.
יהודה אריאל, מלחמת ששת הימים: מיומנו של עיתונאי דתי, ירושלים תשנ"ט.
וזאת ליהודה, לביא תש"ס.
יהודה אריאל, סיפורי סבא נוספים, בית אל תש"ס.
יהודה אריאל, הסיפורי סבא מהגליל, בית אל תשס"א.
יהודה אריאל, מיטב סיפורי סבא, בית אל תשס"ב.
כמו כן אילן פרסם למעלה משבעים מאמרים בבמות שפיטות דוגמת קריית ספר, ספונות, פעמים, תעודה, בית מקרא, תימא, אקדמות, קתדרה, ובבמות לא שפיטות דוגמת שדמות, מקור ראשון, ידיעות אחרונות, ביטאון שבת שלום ועוד רבים.
הערות שוליים

↑  דודתו של נחם
| --- | --- |
בקרת זהויות :  NLI: 987007262860105171  BnF: cb14503876r (data)  GND: 1070539031  LCCN: no96064985  SUDOC: 244394520  VIAF: 270974932   WorldCat (עם VIAF): 270974932
ניק גלפוס

| --- | --- |
אין תמונה חופשית
 לידה:  21 בינואר 1985 (בן 39) קליבלנד, אוהיו, ארצות הברית ארצות הברית
 מדינה:  ארצות הברית 
 תקופת הפעילות:  מ-2009
 מקום לימודים:  קולג' מריאטה  אוניברסיטת מיזורי – קנזס סיטי 
 פרופיל ב-IMDb
 
ניקולס 'ניק' גלפוס (באנגלית: Nicholas "Nick" Gehlfuss; נולד ב-21 בינואר 1985) הוא שחקן אמריקאי, המוכר בעיקר מתפקידו בתור ד"ר וויל הלסטד בסדרה "שיקגו MED"‏ (2015–2023).
חיים אישיים

גלפוס נולד בקליבלנד, אוהיו וגדל שם בשכונה איטליה הקטנה (אנ') ובעיירה צ'סטרלנד (אנ'), אוהיו. יש לו שני אחים צעירים ממנו, וינסנט וג'יליאן.
הוא בוגר תואר ראשון באמנויות ממכללת מריאטה (אנ') וסיים לימודי תואר שני באמנויות באוניברסיטת מיזורי-קנזס סיטי (אנ').
קריירה

בשנת 2014 היה לגלפוס תפקיד חוזר בעונה הרביעית של הדרמה הקומית "חסרי בושה". בשנת 2015 התארח בתפקיד ד"ר תומאס גאלן בדרמת האימה קצרת הימים של רשת NBC, "קונסטנטין" בפרק הלפני אחרון "מלאכים ושרים של חסד".
מאוחר יותר באותה שנה, לוהק גלפוס לדרמה הרפואית של NBC, "שיקגו MED" בתפקיד ד"ר וויל הלסטד. הדמות בגילומו הופיעה לראשונה בדרמת המשטרה "שיקגו PD" ולאחר מכן, בדרמה "שיקגו FIRE".
חיים אישיים

ב-13 במאי 2016 התחתן גלפוס עם אשת השיווק ליליאן מצודה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2009 | Sam Steele and the Junior Detective Agency | מרטינסון | דיבוב |
| 2013 | In Lieu of Flowers | מיץ' |  |
| 2014 | אהבה וחסד | ברוס ג'ונסטון |  |
| 2016 | Equity | גייב |  |
| TBA | Butterfly in the Typewriter | ג'ואל פלטשר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | נשות קבע | סמל ג'ו קורי | פרק: "Murder in Charleston" |
| 2011 | האישה הטובה | ג'סי | פרק: "Breaking Up" |
| 2011 | The Wingman | ניק | פרק: "Nick" |
| 2011 | שוטרים בדם | ג'ימי | פרק: "Thanksgiving" |
| 2012 | מבוקש | ג'ק יוז | פרק: "Masquerade" |
| 2013 | הגליידס | רנדי דילארד | פרק: "Glade-iators!" |
| 2013 | ריזולי ואיילס | ג'ק רוברטס | פרק: "No One Mourns the Wicked" |
| 2013 | חדר החדשות | רוס קסלר | 4 פרקים |
| 2014 | חסרי בושה | רובי פראט | 6 פרקים |
| 2014 | רופא להשכיר | לאנס | פרק: "Smoke and Mirrors" |
| 2014 | לונגמייר | קמרון מדוקס | 3 פרקים |
| 2014 | רצח מדרגה ראשונה | מארק שטראוס | 3 פרקים |
| 2015 | פילדלפיה זורחת | שון | פרק: "The Gang Group Dates" |
| 2015 | קונסטנטין | ד"ר תומאס גאלן | פרק: "Angels and Ministers of Grace" |
| 2015 | Power | לי | 2 פרקים |
| 2015 | The Mystery of Matter | גלן סיבורג | פרק: "Into the Atom" |
| 2015–2023 | שיקגו MED | ד"ר וויל הלסטד | תפקיד ראשי (עונות 8-1); 163 פרקים |
| 2015–2023 | שיקגו PD | ד"ר וויל הלסטד | 21 פרקים |
| 2015–2022 | שיקגו FIRE | ד"ר וויל הלסטד | 18 פרקים |
הערות שוליים

↑  Dawidziak, Mark (22 בנובמבר 2016). "Cleveland native Nick Gehlfuss starring in NBC's 'Chicago Med'". cleveland.com. אורכב מ-המקור ב-12 באוקטובר 2016. נבדק ב-22 בספטמבר 2016. {{cite web}}:  (עזרה)
1 2  "'Shameless' alum Nick Gehlfuss joins 'Chicago P.D.'". ew.com. אורכב מ-המקור ב-24 בספטמבר 2015. נבדק ב-14 באוגוסט 2015. {{cite web}}:  (עזרה)
↑  Fowler, Matt (6 בפברואר 2015). "Constantine: "Angels and Ministers of Grace" Review". IGN. אורכב מ-המקור ב-19 ביולי 2016. נבדק ב-22 בספטמבר 2016. {{cite web}}:  (עזרה)
↑  Gelmann,Vlada (26 בינואר 2015). "Chicago P.D. Casts Shameless Vet as Halstead's Brother — and Med Doc". אורכב מ-המקור ב-19 באפריל 2015. נבדק ב-9 במאי 2015. {{cite web}}:  (עזרה)
↑  Mizoguchi, Karen and Jeffrey Slonim (17 במאי 2016). "Surprise! Chicago Med Star Nick Gehlfuss Reveals Marriage to Lilian Matsuda". People. אורכב מ-המקור ב-21 במאי 2016. נבדק ב-22 בספטמבר 2016. {{cite web}}:  (עזרה)
| --- | --- |
בקרת זהויות :  GND: 1187775096  LCCN: no2017065118  VIAF: 188147725041864592871   WorldCat (עם VIAF): 188147725041864592871
נחל גיבורים

| --- | --- |

נחל גיבורים זורם בתוך תעלת בטון, באזור התעשייה חוף שמן ליד מחלף חירם
 מידע כללי
 אגן ניקוז:  ~8 קמ"ר
 יובלים:  נחל תן, נחל ורדיה, נחל שאנן 
 שפך:  הים התיכון 
 מדינות באגן הניקוז:  ישראל 
  (למפת חיפה מוגדלת) נחל גיבורים(למפת חיפה רגילה) נחל גיבורים(למפת הגליל המערבי רגילה) נחל גיבורים(למפת הגליל המערבי מוגדלת) נחל גיבורים
 
גשר רושמיה בשנות ה-30 של המאה ה-20. ניתן להבחין במסילת הרכבת מתחת לגשר המובילה למחצבה
גשר הגיבורים וגשר גדוד 22 מעל הנחל במערב חליסה
נחל גיבורים (ואדי רושמיה, מארמית: ראש מיא, "ראש מים") הוא נחל אכזב במזרח חיפה היוצא מהכרמל ונשפך אל הים התיכון מערבית לנמל הקישון. שמו של הנחל ניתן לו לזכר אנשי גדוד 22 של חטיבת כרמלי שניצחו בקרב שניטש על גשר רושמיה והבית ששימש כמשרד של 'איחוד השכונות הערביות' (נקרא בטעות בית הנג'אדה) הסמוך לו במלחמת העצמאות.
תוואי הנחל מתחיל באזור כיכר חורב אך בשל התפתחות העיר נותר חשוף החלק המתחיל בין שכונת רמת ספיר לרוממה הישנה ומשם ממשיך לעיר התחתית, בקרבת שכונת חליסה, עובר דרך אזור תעשייה חוף שמן ולבסוף נשפך לים (בעבר היה נשפך אל הקישון). 
הנחל ויובליו (שאנן, זיו, רמז, ורדיה, תן) מפרידים בין רובע הדר הכרמל לבין רובע נווה שאנן.
באפיק הנחל היה מצוי המטווח העירוני של חיפה שהצוק שבצד האפיק שימש לו חומת מפגע.
במעלה ההר, בשכונת רמת בן-גוריון, נמצאת מצודת חורבת ראש מים מהתקופה הביזנטית. חפירות ארכאולוגיות במקום מעידות על קיום התיישבות במקום מאותה תקופה. בתחילת שנות ה-20 התיישבו במקום פועלים אשר עבדו בעיר התחתית בחיפה. בשנות ה-50 וה-60 החלו להתיישב בוואדי משפחות של עולים חדשים וערבים ישראלים, בשנות ה-80 פעלה עיריית חיפה לפינוים. הדיירים האחרונים בוואדי הסכימו להתפנות תמורת פיצוי בשנת 2010.
גשר רושמיה

מעל הנחל עוברים שני גשרים. גשר רושמיה הישן וגשר גדוד 22 החדש על שם הגדוד בחטיבת כרמלי שלחם במלחמת העצמאות באזור הנחל.
פיתוח בנחל

בשנות ה-90 הוחל בשני מיזמים מרכזיים שפגעו בתוואי הנחל. הראשון הוא הגרנד קניון והשני הן מנהרות הכרמל שעוברות מעל תוואי הנחל. כמו כן נסלל בנחל "כביש נחל גיבורים", כביש דו מסלולי ודו כיווני, באורך של 2.3 ק"מ, שמחבר בין ציר שמחה גולן שעל הכרמל לבין דרך בר יהודה בעיר התחתית. הציר נפתח לתנועה ב-4 בדצמבר 2013. בכוונת עיריית חיפה להפוך את אזור נחל גיבורים "לסנטרל פארק של חיפה". מתוכנן בו אגם מלאכותי, פינות נופש ומרכז סנפלינג.
הערות שוליים

↑  זאב וילנאי, אנציקלופדיה אריאל, ערך חיפה עמוד 2305
↑  זאב וילנאי, אנציקלופדיה אריאל, ערך רושמיה עמוד 7405
↑  ראו מפת אברהרד פון מילינן.
↑  פארק האקסטרים הגדול במדינה ייפתח בחיפה, באתר ynet, 24 בנובמבר 2013
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
| --- | --- |
בקרת זהויות :  NLI: 987007407801005171  VIAF: 3550155105774276320005   WorldCat (עם VIAF): 3550155105774276320005 
כביש נחל הגיבורים, 2021
נסיכה בהחלפה

| --- | --- |

 בימוי:  מייקל רוהל 
 הופק בידי:  בראד קרבוי 
 תסריט:  Robin Bernheim 
 שחקנים ראשיים:  ונסה הדג'נס שרה סטיוארט סם פלדיו סואן בראון 
 מוזיקה:  Terry Frewer 
 צילום:  ויורל סרגוביצי 
 מדינה:  ארצות הברית 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  2018 
 משך הקרנה:  102 דק' 
 שפת הסרט:  אנגלית 
 סוגה:  קומדיה רומנטית, סרט חג המולד 
 סרט הבא:  נסיכה בהחלפה: חילוף חוזר 
 דף הסרט ב־IMDb
 
נסיכה בהחלפה הוא סרט קומדיה משנת 2018, בכיכובם של ונסה הדג'נס, ניק סגאר וסם פלדיו. הסרט הוקרן לראשונה ב-16 בנובמבר 2018. לאחריו יצאו סרטי ההמשך "נסיכה בהחלפה: חילוף חוזר" ו"נסיכה בהחלפה: בעקבות הכוכב הרומנטי".
עלילה

סטייסי דה-נובו (ונסה הדג'נס) היא אופה ובעלת חנות בשיקגו המתגברת על שברון לב בעקבות פרידה מהחבר שלה. העוזר שלה, קווין ריצ'רדס (ניק סגאר) ובתו הקטנה אוליביה (אלקסה אדאוסון) מחליטים להגיש מועמדות לתחרות האפייה המלכותית של בלגרביה כדי לשמח אותה. סטייסי מתנגדת לנסיעה כיוון שלא הודיעו לה מספיק זמן מראש, אולם מפגש מקרי ברחוב עם בן הזוג שלה לשעבר, גורם לה להחליט לנסוע בהתראה של רגע.
בזמן ההכנות לתחרות היא פוגשת את האויבת שלה, ששופכת עליה כוס קפה. סטייסי הולכת להחליף בגדים ומתנגשת בדוכסית מרגרט דלקורט, האישה שאמורה להינשא לאדוארד (סם פלדיו) נסיך בלגרביה בחג המולד, והן מגלות שהן נראות אותו הדבר.
מרגרט (שגם אותה מגלמת ונסה הדג'נס) מציעה לסטייסי להתחלף: במשך היומיים בהם אדוארד נוסע לפגוש את שגריר ספרד, סטייסי תמלא את תפקיד הדוכסית בארמון ותשתתף בהכנות לחתונה, בעוד מרגרט תבלה עם קווין ואוליביה ותרגיש איך נראים חיים של בחורה נורמלית.
סטייסי מסכימה והן מחליפות בגדים, מלמדות אחת את השנייה פרטים על חייהן, ומתחלפות בחסות הלילה.
להפתעתה של סטייסי היא מגלה שאדוארד מוותר על הנסיעה לשגריר ספרד ומחליט לבלות את היומיים עד החתונה איתה, כדי להכיר יותר את אשתו המיועדת. אוליביה חושפת את מרגרט והן שומרות על הסוד מפני קווין.
כאשר מגיע הרגע להחליף בחזרה, לילה לפני החתונה של אדוארד ומרגרט ולפני תחרות האפייה הגדולה של סטייסי, שתי הבנות מתוודות שכל אחת מהן התאהבה בגבר השני - סטייסי מאוהבת בנסיך אדוארד ומרגרט מאוהבת בקווין. מרגרט מחליטה לספר לאדוארד שבעצם לא היא הייתה לצידו ביומיים האחרונים, ושניהם מפתיעים את סטייסי וקווין בתחרות האפייה (שבה הם זוכים במקום הראשון). הסרט נגמר בחתונתם של סטייסי ואדוארד, כאשר מרגרט וקווין הם זוג.
שחקנים

סטייסי דה-נובו, מרגרט דלקורט - ונסה הדג'נס
קווין - ניק סגאר
אדוארד - סם פלדיו
אוליביה - אלקסה אדאוסון
סנטה קלאוס - רובין סואנס
פרנק דה לוקה (המשרת הראשי בארמון) - מארק פליישמן
מיס דונטלי (המשרתת האישית של מרגרט) - סואן בראון
נמל התעופה הבין-לאומי אינדירה גנדי

נמל התעופה הבין־לאומי אינדירה גאנדי (באנגלית: Indira Gandhi International Airport) הוא נמל תעופה בין־לאומי הממוקם בניו דלהי בירת הודו. נמל התעופה שוכן כ-16 ק"מ ממרכז העיר ניו דלהי. הנמל שנקרא על שם ראש ממשלת הודו לשעבר אינדירה גנדי הוא נמל התעופה העמוס ביותר בהודו מבחינת כמות נוסעים, מאז שנת 2009. ב-2014 עברו בנמל תעופה 39.7 מיליון נוסעים ובכך היה לנמל ה-12 העמוס באסיה.
יעדים

| חברות תעופה | יעדים |
| --- | --- |
אייר אינדיה: לונדון-היתר'ו, תל אביב, מדריד, טוקיו, סידני, ניוראק, מלבורן, וינה, הונג קונג, מומבאי, רומא, פריז, דובאי, ניו יורק, קופנהגן, סן פרנסיסקו, סינגפור, וושינגטון, קאבול, ריאד, פרנקפורט, סיאול, שאנגחאי, בנגקוק, דוחה, קטמנדו
אינדיגו: איסטנבול, אבו דאבי, גואה, קואלה לומפור, קטיף, דאקה,
צ'יינה איירליינס: טאיפיי
לופטהנזה: מינכן, פרנקפורט
נמל התעופה הבין-לאומי אירקוטסק

נמל התעופה הבין-לאומי אירקוטסק (ברוסית: Международный Аэропорт Иркутск) הוא נמל תעופה בינלאומי בפאתי העיר אירקוטסק, בקרבת אגם בייקאל שבסיביר, רוסיה.
היסטוריה

נמל התעופה נפתח ב-24 ביוני 1925 כאשר שישה מטוסים נחתו בנמל התעופה במסגרת קו מוסקבה-אירקוטסק-אולן בטור-בייג'ינג.
באוגוסט 1932 הופעל קו משדה התעופה למוגוצ'ה שבמחוז צ'יטה.
ב-30 בדצמבר 1954 בהתאם לצו ממשלת ברית המועצות מס' 2412–1153 קיבל נמל התעופה מעמד של נמל תעופה בין-לאומי.
ב-14 באוקטובר 2008 הושלמה הארכת מסלול ההמראה ב-400 מטר.
ניר צוק

ערך זה עוסק בשף ישראלי. אם התכוונתם ליזם ישראלי, ראו .
| --- | --- |

השף ניר צוק ביוני 2010
 לידה:  22 באפריל 1976 (בן 48) כפר ורבורג
 מסעדות:  קורדליה (נסגרה)  Jaffa (נסגרה)  טרקלין הויסקי קלאב (נסגרה)  נועה (נסגרה)  מאפו  Arba
 טלוויזיה:  צוקריה  החגים על פי צוק  אוכל זה כל הסיפור  מדריך לקפה  שף בהפתעה
 ספרים:  מדלג בין הסירים  ניר צוק מבשל  ספר הירקות
 www.cordelia.co.il
ניר צוק (נולד ב-22 באפריל 1976) הוא שף ישראלי. הגיש תוכנית בישול בטלוויזיה, כותב טור בענייני אוכל בעיתון "ידיעות אחרונות" (ובאתר ynet) ומחבר ספרי בישול.
ביוגרפיה

צוק גדל בכפר ורבורג ורכש הכשרה מקצועית בסן פרנסיסקו ובצרפת.
מאז שנת 1999 ניהל צוק מתחם של מספר מקומות אוכל בסמטת הזכוכית בעיר העתיקה של יפו. המתחם כלל בראש ובראשונה את מסעדת השף שלו, קורדליה, ואת המסעדות "Jaffa" (בר), "טרקלין הויסקי קלאב" ו"נועה" (ביסטרו). בשנת 2016 סגר צוק את מסעדת קורדליה, ואת יתר מסעדותיו ופתח את מסעדת "מאפו" במלון פרימה סיטי בתל אביב. צוק היה שותף להקמת מסעדת "בלק אאוט" ביפו, בה מלצרים עיוורים מגישים את האוכל לסועדים. הוא שותף במסעדת "עולי ציון", שנפתחה בתחילת נובמבר 2011 ביפו. גם מסעדות אלה נסגרו כעבור מספר שנים ומאז, צוק מבשל ארוחות גורמה לאורחים בביתו.
בשנת 2019 פתח מסעדה בניו יורק בשם Arba.
צוק ייצג את הבישול הישראלי במספר אירועים שארגן משרד החוץ, כולל באירוע לציון 40 שנות יחסים דיפלומטיים בין ישראל לגרמניה, בו בישל סעודה עם שף גרמני ובאפריל 2005, כשבישל סעודה לקידום היחסים עם קזחסטן.
בפברואר 2012 צוק יצא מהארון בריאיון לידיעות אחרונות.
צוק מתגורר עם בן זוג ביפו העתיקה.
בשנת 2022 החל תהליך של חזרה בתשובה.
תוכניות הטלוויזיה שהגיש

"צוקריה", ערוץ 2 וערוץ החיים הטובים
"החגים על פי צוק", טלעד, ערוץ 2
"אוכל זה כל הסיפור", ערוץ החיים הטובים
"מדריך לקפה", ערוץ 10
"שף בהפתעה", ערוץ 10
ספרי בישול שכתב

"מדלג בין הסירים" (מודן, 2005)
"ניר צוק מבשל" (בעריכת אלינוער רבין, 2007), מתכונים מהתוכנית "צוקריה"
"ספר הירקות" (סטימצקי - עם אלינוער רבין) (חממה ספרותית) (2011)
הערות שוליים

↑  תיקי גולן, ניר צוק סגר את מסעדת קורדליה אחרי 18 שנה, באתר ynet, 25 בינואר 2016
↑  יעל לאור‏, ניר צוק חוזר עם מסעדה חדשה, באתר וואלה, 8 באוגוסט 2016
↑   בן מיטלמן, הישראלי הכי מצליח בעולם, מתוך "אולפן שישי", באתר מאקו, 16 באפריל 2021 - ראו ב-09:42-09:37
↑  ריטה גולדשטיין, ‏ארבע (Arba), המסעדה של ניר צוק בניו יורק נפתחה להרצה, באתר ‏מאקו‏, 24 באפריל 2019
↑   מצא תשובה: החלומות החדשים של השף ניר צוק, סרטון בערוץ "כאן | חדשות - תאגיד השידור הישראלי", באתר יוטיוב (אורך: 12:37)
| --- | --- |
בקרת זהויות :  NLI: 987007284512905171
נבחרת מונטנגרו בכדורמים

שחקני נבחרת מונטנגרו (בכובעים לבנים) במשחק מול נבחרת קרואטיה באליפות אירופה ב-2010
נבחרת מונטנגרו בכדורמים מייצגת את מונטנגרו בטורנירי כדורמים בינלאומיים: אליפות העולם, אליפות אירופה והמשחקים האולימפיים.
מונטנגרו הייתה מאז 1917 חלק מיוגוסלביה, ולאחר מכן חלק מהקונפדרציה של סרביה ומונטנגרו, ושחקני כדורמים מונטנגרים היו חברים בנבחרת יוגוסלביה בכדורמים. ב-2006 הכריזה מונטנגרו על עצמאותה, וזמן קצר אחר כך הוקמה נבחרת הכדורמים שלה. בדצמבר אותה שנה התקיים המשחק הראשון שלה, משחק ידידות מול איטליה, בו הפסידה 11-10.
הטורניר החשוב הראשון בו השתתפה מונטנגרו היה אליפות אירופה שנערכה במאלגה ב-2008. כבר בטורניר זה הצליחה מונטנגרו להעפיל למשחק הגמר, בו ציפתה לה נבחרת סרביה, למשחק טעון. מונטנגרו ניצחה 5-6 לאחר הארכה, והוכתרה כאלופת אירופה. בהמשך השנה השתתפה הנבחרת גם באולימפיאדת בייג'ינג (2008). היא הפסידה לנבחרת הונגריה בחצי הגמר, ובמשחק על מדליית הארד התמודדה שוב מול נבחרת סרביה. הפעם ידם של הסרבים הייתה על העליונה, המונטנגרים סיימו במקום הרביעי, והחמיצו הזדמנות לזכייה במדליה אולימפית ראשונה בהיסטוריה של מונטנגרו.
בשנת 2009 השתתפה מונטנגרו לראשונה באליפות העולם, שנערכה ברומא, וסיימה במקום התשיעי. באליפות אירופה שנערכה בזגרב ב-2010 לא הצליחה לשמור על תוארה, הפסידה לסרביה 6-5 בשלב רבע הגמר, וסיימה במקום החמישי. גם באליפות העולם שנערכה בשאנגחאי ב-2011 הודחה בשלב רבע הגמר, בידי נבחרת קרואטיה, וסיימה במקום השביעי. באליפות אירופה שנערכה באיינדהובן ב-2012 גברה על הונגריה בהארכה בחצי הגמר, והעפילה למשחק נוסף מול סרביה במשחק הגמר. הסרבים ניצחו 9-8, ומונטנגרו זכתה במדליית הכסף.
בין 2007 ל-2011 שיחקה מונטנגרו במסגרת הליגה העולמית בכדורמים. בשנת 2009 זכתה במדליית הזהב (לאחר ניצחון על קרואטיה) ובשנת 2010 זכתה במדליית הכסף (לאחר הפסד לסרביה).
ראו גם

כדורמים באליפויות העולם
נאמנות היא הכבוד שלי

אבזם חגורת אס אס עם המוטו מוטבע עליו
נאמנות היא הכבוד שלי (בגרמנית: Meine Ehre heißt Treue) היה המוטו של האס אס תחת אדולף היטלר והמפלגה הנאצית.
מקור

בהקשר נציונל-סוציאליסטי, הביטוי Meine Ehre heißt Treue מתייחס להצהרה של אדולף היטלר בעקבות מרד שטנס, תקרית בין האס אה בברלין לבין האס אס. בתחילת אפריל 1931, גורמים באס אה בפיקודו של ולטר שטנס ניסו להפיל את ראש אגף ברלין של מפלגת הפועלים הגרמנית הלאומית-סוציאליסטית.
כשמפקד המדור יוזף גבלס ברח עם צוותו, הוכו קומץ אנשי אס אס בראשות קורט דליגה בניסיון להדוף את האס אה. לאחר התקרית, היטלר כתב מכתב ברכות לדליגה, ובו נאמר ... SS-Mann, deine Ehre heißt Treue! ("איש ה-SS, כבודך הוא נאמנות"). זמן קצר לאחר מכן, הרייכספיהרר אס אס, היינריך הימלר, אימץ את הגרסה המתוקנת של ביטוי זה כמוטו הרשמי של הארגון.
איסור השימוש במוטו

מאז 1947, השימוש במוטו זה או בווריאציות שלו אסור באוסטריה ובגרמניה בחוקיהן הנוגעים לשימוש בסמלים של ארגונים אנטי-חוקתיים.